Rovia kivio

La okarita kivioOrnitologia taksonomio. (), aŭ ankaŭ Rovia kivio, Rovio aŭ Okarita bruna kivio, estas membro de la familio de kivioj nome apterigedoj, priskribita kiel nova birdospecio por la scienco en 2003. La specio estas morfologie tre simila al la aliaj kivioj. Ĝi troviĝas en limigita areo de la arbaro ĉe la laguno Okarito en la Okcidentmarborda Regiono de la Suda Insulo de NovzelandoClements, J (2007), kaj havas populacion de nur ĉirkaŭ 300 birdojNew Zealand Department of Conservation (DOC), (2009) Kelkaj Roviaj kivioj povas vivi ĝis 100 jaroj.New Zealand Department of Conservation (D.O.C), (2009(a)).

Taksonomio kaj etimologio
Laŭ AviListAviList v2025, konsultita la 10-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Apterygiformes - apterigoformaj
Apterygidae - apterigedoj
Apteryx Shaw, G, 1813 - apterigo, kivio
Apteryx rowi Tennyson, AJD; Palma, RL; Robertson, HA; Worthy, TH; Gill, BJ, 2003 - okarita kivio

La okarita kivio estas unutipa.

Ĝia genronomo Apteryx signifas en la greka "sen flugiloj"Gotch, A. F. (1995). Ĝia specia epiteto rowi estas la maoria nomo de tiu birdoBirds of the World, Okarito Brown Kiwi..

Priskribo
La sternumo de la okarita kivio ne havas kilon. Ĝiaj flugiloj estas minimumaj, kaj ĝi ne havas uropigan glandon. Ankaŭ ĝia palato estas distinga, kaj ĝiaj plumoj havas nek barbiojn nek postmudaĵojn. Aliaj karakteroj kiuj estas similaj al la aliaj kivioj estas malforta maĉstomako kaj la fakto ke ili estas senvostaj kaj havas nur vostostumponDavies, S. J. J. F. (2003).

 Teritorio kaj habitato 
La okarita kivio loĝas en la arbaro ĉe la laguno Okarito de la Okcidenta Marbordo de la Suda Insulo de Novzelando. La 29-an de Junio 2010, oni liberigis tri reproduktajn parojn ĉe la Insulo Blumine kiel parto de reprodukta programo.

 Reproduktado 
La ino povas demeti ĝis tri ovojn, ĉiu en malsama nesto. Kaj la masklo kaj la ino kovas la ovojn. La ovo estas tre granda, kaj ĝi pezas 20% el la ina pezo (kiel ĉe ĉiuj kivioj). Plej paroj estas monogamaj dum siaj vivoj.

 Statuso kaj konservado 
Ties konservostatuso estas taksita "enlande kritika". Konservoklopodoj kiaj la Operation Nest Egg kaj la kontrolo kontraŭ ermenoj estis parte sukcesaj per restaŭrado de la populacio de Rovia kivio. Tamen la Rovio estas ankoraŭ ĉe febla stato. Predado, ĉefe fare el enmetitaj animaloj kiaj la ermenoj, estas ankoraŭ la plej granda minaco kontraŭ la Rovio. La Sudokarita Arbaro estis deklarita kivia rezervejo en 2000.

Referencoj

 Clements, James (2007). The Clements Checklist of the Birds of the World (6 ed.). Ithaca, NY: Cornell University Press. ISBN 978-0-8014-4501-9.
 Davies, S.J.J.F. (2003). "Kiwis". In Hutchins, Michael. Grzimek's Animal Life Encyclopedia. 8. Birds I Tinamous and Ratites to Hoatzins (2 ed.). Farmington Hills, MI: Gale Group. pp. 89–90. ISBN 0-7876-5784-0.
 Gotch, A.F. (1995) [1979]. "Kiwis". Latin Names Explained. A Guide to the Scientific Classifications of Reptiles, Birds & Mammals. London: Facts on File. p. 180. ISBN 0-8160-3377-3.
 New Zealand Department of Conservation (DOC) (2009). "Rowi: New Zealand native land birds". New Zealand Department of Conservation (DOC). Konsultita 2009-07-25.
 New Zealand Department of Conservation (DOC) (2009(a)). "Facts about Rowi". New Zealand Department of Conservation (DOC)". Retrieved 2009-07-25.
 Tennyson, A.J.D.; Palma, R.L.; Robertson, H.A.; Worthy, T.H.; Gill, B.J. (2003). "A new species of kiwi (Aves, Apterygiformes) from Okarito, New Zealand". Records of the Auckland Museum 40: 55–64.

 Eksteraj ligiloj 

 Fotaro 

Kategorio:Kivioj
Kategorio:Birdoj de Nov-Zelando
Kategorio:Neflugaj birdoj
Kategorio:Birdoj de Oceanio